**DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-71 ,,DĖL ROKIŠKIO RAJONO SAVIVALDYBĖS PRIORITETINIO 2017-2019 METŲ GRIOVIŲ REMONTO SĄRAŠO PATVIRTINIMO“ DALINIO PAKEITIMO**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu ir Melioracijos darbų, finansuojamų valstybės biudžeto lėšomis, tvarkos aprašo, patvirtinto Rokiškio rajono savivaldybės tarybos 2018 m. kovo 5 d. sprendimu Nr. TS-44, 22 punktu, Rokiškio rajono savivaldybės taryba n u s p r e n d ž i a:

1. Iš dalies pakeisti Rokiškio rajono savivaldybės prioritetinį 2017–2018 m. griovių remonto sąrašą, patvirtintą Rokiškio rajono savivaldybės tarybos 2017 m. kovo 31 d. sprendimu Nr. TS-71, ir dalyje ,,2018 m.“ vietoje:

“

|  |  |  |  |  |
| --- | --- | --- | --- | --- |
| 3. | Panemunėlio (Rokiškio kaim. seniūnija) | N-8 pk. 35+00-45+00 | 1000 | 45 |
| 4. | Panemunėlio (Rokiškio kaim. seniūnija) | N-8-2 pk. 0+00-6+00 | 600 | 45 |

,,

įrašyti:

“

|  |  |  |  |  |
| --- | --- | --- | --- | --- |
| 3. | Kriaunų (Kriaunų sen.) | B pk. 4+00-15+50 | 1150 |  |
| 4. | Kriaunų (Kriaunų sen.) | B-4 pk. 0+00-5+00 | 500 |  |

,,

1. Sprendimą skelbti Rokiškio rajono savivaldybės internetiniame tinklalapyje ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolanta Jasiūnienė

Rokiškio rajono savivaldybės tarybai

**SPRENDIMO PROJEKTO ,, DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-71 ,,DĖL ROKIŠKIO RAJONO SAVIVALDYBĖS PRIORITETINIO 2017-2019 METŲ GRIOVIŲ REMONTO SĄRAŠO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

**Sprendimo projekto tikslas ir uždaviniai. Projekto tikslas –** dalinai pakeisti Rokiškio rajono savivaldybės prioritetinį 2017-2018 m. griovių remonto sąrašą.

**Šiuo metu esantis teisinis reglamentavimas.** Sprendimo projektas parengtas vadovaujantis Lietuvos Respublikos melioracijos įstatymu, Valstybei nuosavybės teise priklausančių statinių ir melioracijos sistemų naudojimo, būklės vertinimo ir melioracijos darbų finansavimo taisyklėmis, patvirtintomis Žemės ūkio ministro 2013 m. kovo 21 d. įsakymu Nr.3D-211, Žemės ūkio ministro 2005 m. gegužės 12 d. įsakymu Nr.3D-271 ,,Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų”, Melioracijos darbų, finansuojamų valstybės biudžeto lėšomis, tvarkos aprašu, patvirtintu Rokiškio rajono savivaldybės tarybos 2018 m. kovo 5 d. sprendimu Nr. TS-44.

**Finansavimo šaltiniai – valstybės biudžeto lėšos, skirtos melioracijos funkcijai atlikti.**

**Specialistų vertinimai ir išvados, bendruomenės atstovų nuomonė – nėra.**

**Sprendimo projekto esmė.**  2017 m. viešųjų pirkimų metu buvo sutaupyta virš 8 tūkst. eurų valstybės biudžeto lėšų skirtų griovių remontui. Šios lėšos metų pabaigoje, įvertinant sutaupytą sumą ir eilę sąraše, buvo investuotos į 2018 m. prioritetinio sąrašo griovius Panemunėlio seniūnijoje.

Kriaunų kaimo kapinių plėtros klausimu sudarytai komisijai svarstant kapinių plėtros klausimą, nuspręsta, kad parinkto sklypo eksploatacijai būtina melioracija. Šiuo metu minėtą teritoriją sausinantys grioviai yra blogos būklės ir neatlieka vandens nuvedimo funkcijos. Atsižvelgiant į būtiną visuomenės poreikį, teikiamas projektas, kuriuo numatyta 2018 m. prioritetiniame griovių remonto sąraše vietoje 2017 m. atliktų Panemunėlio seniūnijos griovių (1,6 km.) į sąrašą įtraukti Kriaunų seniūnijos griovius (1,65 km).

**Galimos pasekmės, priėmus siūlomą tarybos sprendimo projektą:**

**teigiamos** – skaidraus, racionalaus ir atitinkančio galiojančius teisės aktus valstybės lėšomis finansuojamų melioracijos darbų vykdymo užtikrinimas, kaimo bendruomenės dalies problemų sprendimas.

**nauda rajono gyventojams –** perspektyvūs, racionalesni melioracijos sistemos remonto darbai, apimant didesnį melioruotą plotą, skatinant pareiškėjų asmeninę atsakomybę ir iniciatyvą;

**neigiamos** –neigiamų pasekmių nenumatoma.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė